Oradea.ro

Zilele Culturii Iudaice
2024-09-06 - 2024-09-08 | Piața Unirii, Oradea, Piața Unirii, Oradea, Bihor, România
Acest eveniment face parte din suita evenimentelor care sărbătoresc și prezintă comunitățile locale. Timp de 3 zile, una din cele mai importante comunități din Oradea, comunitatea evreiască, își prezintă tradițiile, obiceiurile și cultura, prin artă, muzică și gastronomie.

Turneul Memorial Andrei Drăghici la polo pe apă - ediția a 2-a | Bazinul Olimpic Ioan Alexandrescu | 5-7 Septembrie 2024
2024-09-05 08:00 - 2024-09-07 17:00 (Europe/Helsinki)
În perioada 5-7 Septembrie 2024, la bazinul olimpic Ioan Alexandrescu din Oradea, se va desfășura turneul memorial Andrei Drăghici la polo pe apă. Evenimentul a ajuns la cea de-a 2-a ediție și are loc cu câteva zile înaintea startului oficial pentru sezonul competițional 2024/25. CSM Oradea, din postură de organizator și gazdă a evenimentului, își va testa potențialul în compania unor echipe redutabile din România și țările învecinate.
Programul turneului este următorul:
Ziua 1 – Joi (05.09.2024)
– 18:30, VK Sabac vs CSM Oradea
– 20:15, Dinamo București vs Rapid București
Ziua 2 – Vineri (06.09.2024)
– 18:30, CSM Oradea vs Dinamo București
– 20:15, Rapid București vs VK Sabac
Ziua 3 – Sâmbătă (07.09.2024)
– 10:00, Dinamo București vs VK Sabac
– 11:45, CSM Oradea vs Rapid București
Intrarea publicului la aceste meciuri va fi liberă.

Recitaluri INITIO 2024
2024-09-01 20:00 - 22:00
Muzica pop și muzica de film vor fi cele ce vor deschide programul lunii septembrie. Duminică, 1 septembrie, de la ora 20:00, pasajul Vulturul Negru va găzdui recitalul intitulat „A milion dreams”. Muzica de film și muzica pop se vor împleti „într-un milion de vise”, în interpretarea pianistei Camelia Andone, a violonistului Teodorian Popa și a violoncelistului Bogdan Cocora.

FC Bihor Oradea - CSM Reșița
2024-08-31 18:00 - 20:00 | Stadion Municipal Iuliu Bodola, Profesor Doctor Ioan Cantacuzino 1, Oradea, Bihor, România

Recitaluri INITIO 2024
2024-08-29 20:00 - 22:00
Seara dedicată muzicii baroce va avea loc chiar la Palatul Baroc. Violoncelistul Victor Sandu a pregătit joi, 29 august, începând cu ora 20:00, un program cu lucrări ale compozitorului Johann Sebastian Bach.

INITIO 2024
2024-08-27 20:00 - 22:00 | Piața Unirii, Oradea, Piața Unirii, Oradea, Bihor, România
Concertul pop-simfonic va reprezenta fuziunea dintre trecut și prezent, arătând totodată conexiunea dintre cele două genuri muzicale. Conducerea Orchestrei Filarmonicii va aparține compozitorului și dirijorului Andrei Tudor, iar protagoniștii concertului vor fi Marcel Pavel și Luminița Anghel. Pe scenă alături de ei se va afla și corul de copii Enjoy Music și alți soliști.

Metalu Buzău - FC Bihor Oradea
2024-08-24 11:00 - 13:00

INITIO 2024
2024-08-23 20:00 - 21:30 | Cetatea Oradea, Piata Emanuil Gojdu 41, Oradea, Bihor, 410067, România
Concertul intitulat „Night and Day” va fi susținut de Steve Jazz Trio, formație alcătuită din: István Bundzik la pian, Gyula Horváth la chitară bass și Gábor Kacsenyák la percuție. Celor trei soliști li se alături membrii Corului Filarmonicii de Stat Oradea sub bagheta dirijorului Kocsis-Holper Zoltán, într-un program alcătuit din piese propriu-zise de jazz, dar și din sonorități ale tango-ului, prelucrări din muzica clasică și din faimoasa muzică a Broadway-ului american.

Recitaluri INITIO 2024
2024-08-21 20:00 - 21:00 | Teatrul Regina Maria, Piaţa Ferdinand I nr. 6, Oradea, Bihor, România
Recitalul intitulat „Corzi în dialog” îi va avea ca protagonişti pe Andrada Ciupeiu la vioară și Ionuț Chiș la violă. Dialogul dintre corzi va fi afirmat de către lucrări din creația lui Georg Friedrich Händel, Wolfgang Amadeus Mozart și Louis Spohr.

FC Bihor Oradea - FC Argeș
2024-08-20 17:00 - 19:00 | Stadion Municipal Iuliu Bodola, Profesor Doctor Ioan Cantacuzino 1, Oradea, Bihor, România

Carnavalul Florilor și Zilele Culturii Maghiare
2024-08-20 - 2024-08-21
An de an, care alegorice încărcate cu flori traversează granița dinspre Ungaria pentru a participa la evenimentul din inima Oradiei. Alături de parada unică a carelor, evenimentul vă așteaptă cu spectacole, concerte și activități culturale, dedicate comunității maghiare din Oradea.

Recitaluri INITIO 2024
2024-08-18 20:00 - 22:00 | Casa Darvas – La Roche, Iosif Vulcan 11, Oradea, Bihor, România
Concertul „Un cvartet de capodopere”, în Strada Libertăţii (în spatele Casei Darvas – La Roche, pe malul Crişului). Cvartetul va fi compus din Torok Apollonia la flaut, Marin Moisei la clarinet, Bodo Tamas la fagot şi Lorenzo Moroni la corn. Programul va cuprinde lucrări ale compozitorului Gioachino Rossini: Sonate a quatro: nr. 2 în Sol Major, nr. 4 în Si bemol Major, nr. 5 în Re Major.

Conferința „Olimpicii României”, cu Gabriela Szabó
2024-08-17 20:00 - 22:00 | Muzeul Țării Crișurilor, Oradea
Muzeul Țării Crișurilor Oradea – Complex Muzeal împreună cu Biblioteca Județeană „Gheorghe Șincai” Bihor și în parteneriat cu Consiliul Județean Bihor, Primăria Municipiului Oradea, Visit Oradea, Hotel Continental, Asociația „Prietenii Muzeului Țării Crișurilor” și Autogrand Oradea – Skoda organizează în cadrul evenimentului Conferințele Tipografiei de idei | #hailamuzeu, conferința Olimpicii României, susținută de prof. univ. dr. Gabriel Moisa, istoric și manager al instituției muzeale alături de Gabriela Szabó, multiplă campioană mondială și olimpică. Evenimentul va avea loc sâmbătă, 17 august 2024, de la ora 20.00, în parcul Muzeului Țării Crișurilor (Str. Armatei Române nr.1/A).
Această conferință va fi o sinteză a participării României la Jocurile Olimpice din 2024, oferind o perspectivă unică asupra succeselor și provocărilor întâmpinate de sportivii români. Prof. univ. dr. Gabriel Moisa și Gabriela Szabó vor discuta despre impactul și importanța acestor realizări în contextul sportului românesc.
Gabriela Szabó a devenit prima campioană olimpică la semifond din România, câștigând aurul la 5000 m la Jocurile Olimpice din Sydney 2000. În 1999, la Dortmund, Gabriela Szabó a stabilit cea mai bună performanță europeană indoor în proba de 5000 de metri, un record care a rămas nedoborât până în 2020, când Konstanze Klosterhalfen (Germania) a îmbunătățit această performanță.
După retragerea din competiții în 2004, a ocupat funcții importante în Federația Română de Atletism și a fost ministru al Tineretului și Sportului în 2014. A primit titlul de „Maestru Emerit al Sportului” și numeroase alte distincții.
Intrarea este gratuită.

Conferințele Tipografiei de idei cu Vasile Șeicaru
2024-08-16 20:00 - 22:00 | Muzeul Țării Crișurilor, Oradea
Muzeul Țării Crișurilor Oradea – Complex Muzeal împreună cu Biblioteca Județeană „Gheorghe Șincai” Bihor și în parteneriat cu Consiliul Județean Bihor, Primăria Municipiului Oradea, Visit Oradea, Hotel Continental, Asociația „Prietenii Muzeului Țării Crișurilor” și Autogrand Oradea – Skoda, organizează evenimentul Conferințele Tipografiei de idei | #hailamuzeu susținut de Prof. univ. dr. Gabriel Moisa, istoric și manager al instituției muzeale alături de invitatul special Vasile Șeicaru, muzician și compozitor. Evenimentul va avea loc vineri, 16 august 2024, de la ora 20.00, în parcul Muzeului Țării Crișurilor (Str. Armatei Române nr.1/A).
Acest eveniment va îmbina referințe istorice despre impactul muzicii folk în România și manifestările fenomenului Cenaclului Flacăra în Oradea. După prelegere, Vasile Șeicaru, una dintre cele mai importante și reprezentative voci ale Cenaclului Flacăra, va încânta publicul cu muzica și versurile ce l-au făcut celebru.
Vasile Șeicaru și-a început cariera muzicală în 1978 în cadrul Cenaclului Flacăra, unde a devenit cunoscut ca interpret și compozitor de muzică folk. A compus piese pe versurile unor poeți celebri, precum Adrian Păunescu, devenind rapid o figură emblematică a acestui fenomen cultural. Printre cele mai cunoscute piese ale sale se numără „Iancu la Țebea”, un omagiu adus eroului național Avram Iancu.
De-a lungul carierei sale, Șeicaru a lansat zece albume și a compus sute de piese, colaborând cu artiști de renume precum Mircea Vintilă, Mircea Baniciu și Ștefan Hrușcă. A fost recunoscut pentru meritele sale artistice prin numeroase premii și distincții, inclusiv „Marele Premiu al Cenaclului Flacăra” și „Ordinul Cultural în Grad de Cavaler”. Ca recunoaștere pentru întreaga sa carieră și implicare în viața culturală a fost numit cetățean de onoare al orașelor Galați (2009) și București (2019).
Intrarea este gratuită.

INITIO 2024
2024-08-16 20:00 - 21:30 | Cetatea Oradea, Piata Emanuil Gojdu 41, Oradea, Bihor, 410067, România
Începe stagiunea estivală INITIO 2024 a Filarmonicii de Stat Oradea. Publicul se va bucura de concerte estivale pe malul Crișului, în piațeta din spatele Teatrului, în curtea Palatului Baroc, în parcul Libertății sau în pasajul Vulturul Negru.
„Filarmonica de Stat Oradea se bucură să își țină publicul aproape și pe perioada verii în cadrul stagiunii estivale, intitulată INITIO 2024. Inițiativa Filarmonicii de Stat din Oradea are ca scop prezentarea unor concerte memorabile, simfonice sau vocal-simfonice în spații neconvenționale, în lunile august și septembrie. Programele concertelor cuprind lucrări apropiate de sufletul ascultătorilor, fiind alese din muzica de film sau jazz, alături de ele fiind prezente și cele mai cunoscute piese din muzica clasică”, anunţă organizatorii.
Concertul de debut al stagiunii va fi vineri, 16 august, de la ora 20:00, și se va desfășura în curtea interioară a Cetății din Oradea. Andrei Tudor va dirija Orchestra Filarmonicii într-un program ce cuprinde coloane sonore din toate timpurile, ce vor purta ascultătorii prin lumea fantastică a filmului.

Oradea Summer Film
2024-08-14 20:00 - 2024-08-18 22:00 | Cetatea Oradea, Piata Emanuil Gojdu 41, Oradea, Bihor, 410067, România
Oradea Summer Film este destinat atât cinefililor, cât și celor care vor să se bucure de o seară de film în aer liber, sub cerul înstelat. Te așteptăm în luna august, timp de 5 seri, la cinematograful în aer liber din parcul Cetății!
https://oradea.ro/stiri/oradea-summer-film-2024-revine-la-oradea/

FC Bihor - ACS Viitorul Târgu Jiu
2024-08-03 18:00 - 20:00 | Stadion Municipal Iuliu Bodola, Profesor Doctor Ioan Cantacuzino 1, Oradea, Bihor, România

Oradea Beach Volleyball Tournament
2024-07-25 - 2024-07-28 | Piața Unirii, Oradea, Piața Unirii, Oradea, Bihor, România
Piața Unirii din Oradea va găzdui pentru al doilea an consecutiv competiția Oradea Beach Volleyball Tournament. Evenimentul aduce împreună echipe de talie internațională, iar anul acesta turneul va include un tablou principal de 16 echipe la masculin și 16 echipe la feminin, la care se adaugă echipele ce se vor lupta în calificări, oferind o oportunitate extraordinară pentru iubitorii sportului de a urmări meciuri palpitante și de a se bucura de atmosfera încântătoare a competiției.

Festivalul Medieval Oradea
2024-07-05 - 2024-07-07 | Cetatea Oradea, Piata Emanuil Gojdu 41, Oradea, Bihor, 410067, România
Te invităm să participi la o experiență medievală autentică, unică în România! Timp de 3 zile, Cetatea Oradea devine reședință pentru tabere de meșteri, cavaleri, domnițe, menestreli, îmblânzitori de foc, dar și o scenă deschisă pentru bătălii aprige și turniruri nobile.

Unchain Fintech Festival
2024-06-19 - 2024-06-20 | Cetatea Oradea, Piata Emanuil Gojdu 41, Oradea, Bihor, 410067, România
Unchain Fintech Festival, evenimentul emblematic fintech și blockchain din regiunea Europei Centrale și de Est are loc anul acesta în perioada 19-20 iunie. Cetatea Oradea va aduna cele mai importante companii și specialiști în finanțe, comerț electronic, servicii bancare și domenii conexe.

Sounds of Oradea Festival
2024-06-16 20:30 - 22:00, 2024-06-15 20:30 - 22:00, 2024-06-14 20:30 - 22:00 | Piața Unirii, Oradea, Piața Unirii, Oradea, Bihor, România
Sounds of Oradea Festival ne aduce și în 2024 o suită de artiști internaționali de prim rang, care vor performa în Oradea în intervalul 14 – 16 iunie: Angela Gheorghiu, David Giménez Carreras, Teodor Ilincăi, orchestra Filarmonicii de Stat Oradea, The Prague Cello Quartet și Opera Națională din Sofia, Bulgaria.

Biletele pentru spectacole s-au pus deja în vânzare online pe platforma bilete.ro și la casieria Filarmonicii de Stat Oradea. Platforma bilete.ro oferă posibilitatea de a achiziționa bilete prin card de debit/credit dar și prin cardurile cadou/culturale Pluxee/Edenred sau Up Romania.

PROGRAM
Vineri, 14 iunie 2024, ora 20.30, Piața Unirii, Oradea
Angela Gheorghiu în concert extraordinar – dirijor David Giménez Carreras, tenor Teodor Ilincăi, orchestra Filarmonicii de Stat Oradea.
O seară de gală cu unele dintre cele mai spectaculoase arii și duete de operă.
Bilete aici: https://www.bilete.ro/angela-gheorghiu-in-concert-extraordinar/.
Preț bilete: Categoria 1 – 150 lei, Categoria 2 – 100 lei.

Sâmbătă, 15 iunie 2024, ora 20.30, Filarmonica de Stat Oradea, sala Enescu-Bartok
The Prague Cello Quartet – Interpretări unice ale unor piese clasice, coloane sonore, jazz, rock și pop.
Bilete aici: https://www.bilete.ro/the-prague-cello-quartet/.
Preț bilete: Categoria 1 – 60 lei, Categoria 2 – 40 lei.

Duminică, 16 iunie 2024, ora 20.30, Piața Unirii, Oradea
Spectacol de balet – Opera Națională din Sofia, Bulgaria.
O seară magică de grație și emoție alături de unul din cele mai renumite ansambluri de balet din lume.
Bilete aici: https://www.bilete.ro/spectacol-de-balet-opera-nationala-din-sofia/spectacol-de-balet-opera-nationala-din-sofia-bulgaria-16-iun-2024.
Preț bilete: Categoria 1 – 60 lei, Categoria 2 – 40 lei.
_____________________
Sounds of Oradea Festival (SO Festival) este conceput și organizat de către Asociația pentru promovarea turismului din Oradea și regiune și Primăria Municipiului Oradea. Directorul artistic al festivalului este dirijorul catalan David Giménez Carreras, nepotul și dirijorul celebrului tenor José Carreras.

Ziua Mondială Art Nouveau în Oradea
2024-06-15 10:00 - 22:00 | Casa Darvas – La Roche, Iosif Vulcan 11, Oradea, Bihor, România
În data de 15 iunie 2024, Fundaţia de Protejare a Monumentelor Istorice din Judeţul Bihor (Oradea Heritage) marchează printr-o serie de evenimente speciale Ziua Mondială Art Nouveau.
Ediţia 2024 se concentrează în jurul temei principale Lumina/The Light/La Lumière, în toate formele ei: naturală, decorativă, funcţională și chiar interactivă. Programul bogat și captivant se întinde pe durata întregii zile, între orele 10.00-22.00, iar participarea este gratuită.
Programul detaliat găsiți accesând link-ul

Piesa de teatru - Vreme capricioasă
2024-06-10 17:00 - 19:00 | Sala Transilvania, Piața Regele Ferdinand I, Oradea, Bihor, 410021, România
Informații despre piesa de teatru: https://www.szigligeti.ro/eloadasok/vendegeloadas/szigligeti/Front%C3%A1tvonul%C3%A1s/244

AROBS X-Man România
2024-06-08 | Piața Ferdinand, Piața Regele Ferdinand I, Oradea, Bihor, România
AROBS X-Man România este singura competiție de triatlon pe distantă lungă (Full Ironman) din România, fiind și Campionatul Național la această probă, precum și prima etapă a circuitul româno-maghiar Friendship Series 2024. La ediția 2024 sunt așteptați peste 500 de competitori din peste 10 țări europene.

Festivalul Copiilor Oradea
2024-06-01 10:00 - 21:00 | Cetatea Oradea, Piata Emanuil Gojdu 41, Oradea, Bihor, 410067, România
Cel mai colorat și distractiv festival pentru copii din județul Bihor! Prinții, prințesele și personajele de poveste își dau întâlnire de 1 iunie la Oradea pentru a sărbători Festivalul Copiilor. Cetatea și alte zone atractive din oraș, sunt împânzite de zâmbete, baloane, spectacole de teatru, magie și multă veselie.

Rapsodiile Muzicii Ușoare Românești – Închiderea Stagiunii 2023-2024
2024-05-30 19:00 - 21:00 | Filarmonica de Stat Oradea – Sala Enescu Bartok, Strada Moscovei 5, Oradea, Bihor, 410001, România
Dirijor: Andrei Tudor
Soliști:
Monica Anghel
Florin Estefan
Hector Mendoza
Cristian Mogoșan
Eusebiu Huțan
Ovidiu Lazăr
Corul și Orchestra Filarmonicii de Stat Oradea

Concert - Vibrations 2024
2024-05-28 19:00 - 21:00 | Filarmonica de Stat Oradea – Sala Enescu Bartok, Strada Moscovei 5, Oradea, Bihor, 410001, România
Violonistul Valentin Șerban și pianistul Mihai Diaconescu vă invită să faceți parte din turneul Vibrations 2024. Recitalul lor cameral, care cuprinde lucrări din creația lui L.van Beethoven, A. Dvořák, P.I. Ceaikovski, J. Suk și D. Milhaud, va îmbina lucrări muzicale consacrate cu compoziții pline de emoție și măiestrie artistică, chiar în Oradea la o seară de muzică pe cât de frumoasă pe atât de inedită.

Călătorii Muzicale: De la Abu Hassan la Marea Neagră
2024-05-23 19:00 - 21:00 | Filarmonica de Stat Oradea – Sala Enescu Bartok, Strada Moscovei 5, Oradea, Bihor, 410001, România
Dirijor: Vladimir Lungu
Solist: Tolga Kulak – Vioară
În program:
C. M. Weber – Abu Hassan
W. A. Mozart- Concertul nr. 5 pentru vioară şi orchestră în La major, kv 219
Respighi – Belkis, regina di Shaba (suita)
Bujor Hoinic – Rapsodia “Marea Neagră”
